O‘zbekiston maktablarida yangi o‘quv yili 4-sentabrdan boshlanadi

O‘zbekiston umumta’lim maktablarida yangi o‘quv yili 2019-yilning 4-sentabridan boshlanadi, deb xabar beradi Xalq ta’limi vazirligi axborot xizmati.

O‘zbekiston Respublikasi Prezidentining 2018-yil 12-noyabrdagi “2019-yilda rasmiy sanalarni nishonlash davrida qo‘shimcha ishlanmaydigan kunlarni belgilash va dam olish kunlarini ko‘chirish to‘g‘risida”gi farmoniga muvofiq, Mustaqillik bayrami munosabati bilan 31-avgustdan 3-sentabrgacha dam olish kunlari deb belgilangan.
Shu munosabat bilan, umumta’lim maktablarida yangi 2019/2020-o‘quv yili 4-sentabrdan boshlanadi, deyiladi xabarda.